**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

2018 թվականի օգոստոսի 3-ին Ներդրումային վեճերի կարգավորման միջազգային կենտրոնի կողմից վարույթ է ընդունվել ARB/18/28 թվակիր գործն ընդդեմ Հայաստանի Հանրապետության, որի մասին ստացվել է պաշտոնական ծանուցումը:

Արբիտրաժային վարույթի վերաբերյալ կանոնների 2-րդ հոդվածի[[1]](#footnote-1) համաձայն՝ եթե կողմերը պահանջի գրանցման պահին դեռևս համաձայնություն ձեռք չեն բերել արբիտրների քանակի և նրանց նշանակման կարգի վերաբերյալ, ապա.

1. դիմող կողմը պահանջի գրանցման պահից 10 օրվա ընթացքում մյուս կողմին առաջարկ է ներկայացնում արբիտրների քանակի և նրանց նշանակման կարգի վերաբերյալ,
2. այդ առաջարկը ստանալու պահից 20 օրվա ընթացքում մյուս կողմը իրականացնում է հետևյալ գործողությունները.

* ընդունում է առաջարկը,
* արբիտրների քանակի և նրանց նշանակման կարգի վերաբերյալ այլ առաջարկ է ներկայացնում,

1. դիմող կողմը իր առաջարկի վերաբերյալ պատասխան ստանալու պահից 20 օրվա ընթացքում տեղեկացնում է պատասխանողին նման առաջարկը ընդունելու կամ մերժելու մասին:

Նույն հոդվածի 3-րդ կետի համաձայն՝ եթե պահանջի գրանցման պահից 60 օրվա ընթացքում կողմերը համաձայնություն ձեռք չեն բերում արբիտրների քանակի և նրանց նշանակման կարգի վերաբերյալ, ապա կողմերից մեկը Գլխավոր Քարտուղարին տեղեկացնում է, որ ընտրում է 37 (2) (b) հոդվածով նախատեսված տրիբունալի ձևավորման հատուկ ընթացակարգը:

Արբիտրաժային վարույթի վերաբերյալ կանոնների 4-րդ հոդվածը նախատեսում է արբիտրաժային տրիբունալի ձևավորման առավել երկար՝ 90-օրյա ժամկետ: Այսպես, եթե պահանջի գրանցման պահից 90 օրվա ընթացքում արբիտրաժային տրիբունալը չի ձևավորվում, ապա կողմերից մեկը դիմում է Վարչական խորհրդի նախագահին արբիտրաժային տրիբունալ ձևավորելու խնդրանքով:

Ամփոփելով վերոգրյալը՝ Արբիտրաժային վարույթի վերաբերյալ կանոնների և Ներդրումային վեճերի կարգավորման  միջազգային (ICSID) կոնվենցիայի նորմերի վերլուծությունից բխում է, որ արբիտրաժային տրիբունալի ձևավորման համար սահմանված են հստակ ժամկետներ, որոնք անհրաժեշտ է պահպանել հետագա անբարենպաստ հետևանքներից խուսափելու համար:

Բացի այդ, ներդրումների կարգավորման վեճի կողմերը պետք է պատշաճ կերպով ներկայացված լինեն համապատասխան որակավորում (արբիտրաժի գործեր վարելու փորձառություն) ունեցող իրավաբանական կազմակերպությունների կողմից: Այդ նկատառումից ելնելով՝ Արդարադատության նախարարի 10.10.2018 թվականի թիվ 541-Ա հրամանով հաստատվել է Ներդրումային Վեճերի Կարգավորման Միջազգային Կենտրոնի վարույթում 2018 թվականի օգոստոսի 3-ին մուտքագրված ICSID No. ARB/18/28 արբիտրաժային գործով Հայաստանի Հանրապետության շահերը պաշտպանելու համար Հայաստանի Հանրապետության տարածքից դուրս փաստաբանական և իրավաբանական ծառայությունների գնման կարգը՝ սահմանելով Հայաստանի Հանրապետությանը ներկայացնող միջազգային կազմակերպության ընտրության ընթացակարգը և թեկնածու կազմակերպություններին ներկայացվող պահանջները:

Միաժամանակ, հարկ է նկատել, որ տվյալ գործով ձեռք է բերվել համաձայնություն արբիտրաժային տրիբունալ ձևավորել մինչև 22.10.2018 թվականը, որպիսի ժամկետը կողմերի համաձայնությամբ երկարաձգվել է 15 օրով: Հետևաբար, մինչև 2018 թվականի նոյեմբերի 6-ը անհրաժեշտ է ապահովել ընտրված միջազգային կազմակերպության կողմից գործի ստանձնումը և արբիտրի նշանակումը:

Ամբողջ վերոշարադրյալից բխում է, որ «Հայաստանի Հանրապետության արդարադատության նախարարությանը գումար հատկացնելու, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ լրացումներ կատարելու և գնման գործընթացը սահմանելու մասին» Կառավարության որոշումն ընդունելու անհրաժեշտությունը պայմանավորված է ներդրումային վեճերի կարգավորման միջազգային կենտրոնի վարույթում 2018 թվականի օգոստոսի 3-ին մուտքագրված ICSID No.ARB /18/28 արբիտրաժային գործով Հայաստանի Հանրապետության շահերը պաշտպանելու համար փաստաբանական, իրավաբանական ծառայությունների գնման և արբիտրաժային դատարանի կողմից քննության համար գանձվող գումարները վճարելու անհրաժեշտությամբ:

1. **Առաջարկվող կարգավորման բնույթը**

Սույն որոշումով նախատեսվում է 2018 թվականի պետական բյուջեով նախատեսված Կառավարության պահուստային ֆոնդի հաշվին Արդարադատության նախարարությանը հատկացնել գումար ICSID No.ARB /18/28 արբիտրաժային գործով Հայաստանի Հանրապետությանը տրամադրված նախնական խորհրդատվության հատուցման և Հայաստանի Հանրապետության շահերը պաշտպանելու համար փաստաբանական, իրավաբանական ծառայությունների գնման նպատակով:

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է Արդարադատության նախարարության կողմից:

**4. Ակնկալվող արդյունքը**

Նախագծի ընդունման արդյունքում կապահովվի Հայաստանի Հանրապետության շահերի պատշաճ ներկայացում Ներդրումային վեճերի միջազգային կարգավորման կենտրոնում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

«Հայաստանի Հանրապետության արդարադատության նախարարությանը գումար հատկացնելու, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ լրացումներ կատարելու և գնման գործընթացը սահմանելու մասին» Կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

«Հայաստանի Հանրապետության արդարադատության նախարարությանը գումար հատկացնելու, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ լրացումներ կատարելու և գնման գործընթացը սահմանելու մասին» Կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

1. The rules of procedure for Arbitration Proceedings

   <http://icsidfiles.worldbank.org/icsid/icsid/staticfiles/basicdoc/parta-chap04.htm> [↑](#footnote-ref-1)